Meld. St. 7

(2021–2022)
Melding til Stortinget

Tilbaketrekking av Prop. 227 L (2020–2021) Endringer i lov om aldersgrenser for statsansatte m.fl. og lov om Statens pensjonskasse (økning av den alminnelige aldersgrensen i staten fra 70 til 72 år)

Tilråding fra Arbeids- og sosialdepartementet 19. november 2021, godkjent i statsråd samme dag. (Regjeringen Støre)

Dokumentet på regjeringen.no

1 Bakgrunn

Regjeringen Solberg fremmet 3. september 2021 Prop. 227 L (2020–2021) Endringer i lov om aldersgrenser for statsansatte m.fl. og lov om Statens pensjonskasse (økning av den alminnelige aldersgrensen i staten fra 70 til 72 år).

I proposisjonen ble det foreslått endringer i lov 21. desember 1956 nr. 1 om aldersgrenser for statsansatte m.fl. og lov 28. juli 1949 nr. 26 om Statens pensjonskasse.

Forslaget innebar at den alminnelige aldersgrensen for statsansatte og andre medlemmer i Statens pensjonskasse skulle økes fra 70 til 72 år. I tillegg ble det foreslått noen tilpasninger i lov om Statens pensjonskasse for å sikre at økningen av den alminnelige aldersgrensen ikke ga redusert pensjon for en stor gruppe mottakere av offentlig tjenestepensjon.

2 Departementets vurdering

Regjeringen mener at det er grunn til å legge vekt på at både Sysselsettingsutvalget og et stort flertall av høringsinstansene var imot dette forslaget. Regjeringen legger særlig vekt på at mange høringsinstanser, både på arbeidsgiver- og arbeidstakersiden, mener at en må holde på 70-års aldersgrense for å unngå uverdige og konfliktfylte avganger fra arbeidslivet. Regjeringen har på denne bakgrunn besluttet å trekke tilbake Prop. 227 L (2020–2021).

Samtidig er det stor enighet om å tilrettelegge arbeidslivet slik at flere makter å stå lenger i arbeid. Regjeringen vil se på andre grep for å nå dette, slik både Sysselsettingsutvalget og flere av høringsinstansene har oppfordret til.

Tilråding

Arbeids- og sosialdepartementet

tilrår:

Tilråding fra Arbeids- og sosialdepartementet 19. november 2021 om tilbaketrekning av Prop. 227 L (2020–2021) Endringer i lov om aldersgrenser for statsansatte m.fl. og lov om Statens pensjonskasse (økning av den alminnelige aldersgrensen i staten fra 70 til 72 år) blir sendt Stortinget.